Document ID: 31997D0292

Odločba št. 292/97/ES Evropskega parlamenta in Sveta
z dne 19. decembra 1996
o ohranjanju nacionalnih predpisov o prepovedi uporabe nekaterih aditivov pri proizvodnji nekaterih posebnih živil
EVROPSKI PARLAMENT IN SVET EVROPSKE UNIJE STA
ob upoštevanju pogodbe o ustanovitvi Evropske skupnosti in zlasti člena 100a Pogodbe,
ob upoštevanju Direktive Sveta 89/107/EGS z dne 21. decembra 1988 o približevanju zakonodaje držav članic o aditivih za živila, ki se smejo uporabljati v živilih, namenjenih za prehrano ljudi [1], in zlasti člena 3a Direktive,
ob upoštevanju predloga Komisije [2],
ob upoštevanju mnenja Ekonomsko-socialnega odbora [3],
v skladu s postopkom, določenim v členu 189b Pogodbe [4],
ker usklajevalni predpisi o aditivih ne smejo vplivati na uporabo predpisov, veljavnih v državah članicah 1. januarja 1992, o prepovedi uporabe nekaterih aditivov v nekaterih posebnih živilih, ki veljajo za tradicionalna in se proizvajajo na njihovem ozemlju;
ker je treba na podlagi sporočil, ki so jih države članice poslale Komisiji pred 1. julijem 1994, pripraviti seznam živil, ki veljajo za tradicionalna; ker je treba upoštevati tudi sporočila, ki jih pošljejo nove države članice po tem datumu;
ker splošni namen te odločbe ni opredeliti tradicionalni značaj teh živil; ker zlasti tradicionalni značaj ni izražen preprosto s prepovedjo uporabe aditivov v teh proizvodih;
ker je treba kljub temu upoštevati pomen prepovedi uporabe nekaterih aditivov, veljavnih v državah članicah 1. januarja 1992, pri proizvodnji živil v celoti; ker bi bilo treba ohraniti posebnosti nekaterih proizvodnih metod; ker bi bilo treba pred odobritvijo ohranitve prepovedi uporabe nekaterih aditivov upoštevati dobre poslovne običaje pri poslih s temi živili in interese potrošnikov;
ker označevanje proizvoda kot tradicionalnega, za katerega država članica ohrani svojo nacionalno zakonodajo, ne sme posegati v predpise uredb (EGS) št. 2081/92 [5] in (EGS) št. 2082/92 [6] o označbi porekla in certifikatih posebnega značaja;
ker Direktiva 89/107/EGS in posebne direktive dovoljujejo samo aditive, ki ne škodijo zdravju ljudi; ker varstvo javnega zdravja zato ne more biti merilo, ki upravičuje prepoved uporabe nekaterih aditivov v nekaterih živilih, ki veljajo za tradicionalna;
ker načeloma prepoved uporabe nekaterih aditivov ne sme pripeljati do diskriminacije v zvezi z drugimi aditivi, ki pripadajo istemu razredu, kakor je naveden v Prilogi I k Direktivi 89/107/EGS, in tako ne sme vplivati na usklajevanje v Skupnosti;
ker bi bilo treba zaradi jasnosti določiti prepoved uporabe nekaterih razredov aditivov v nekaterih vrstah živil, ki jih države članice lahko ohranijo z odstopanjem od Direktive 89/107/EGS in posebnih direktiv 94/35/ES [7], 94/36/ES [8] in 95/2/ES [9];
ker dovoljenje ohranjanja nacionalne zakonodaje ali določbe o označevanju za razlikovanje teh proizvodov od podobnih živil ne sme ogroziti svobode ustanavljanja in prostega pretoka blaga; ker je treba zato ohraniti prosti pretok, proizvodnjo in dajanje v promet istovrstnih živili, ki veljajo ali ne veljajo za tradicionalna, v vseh državah članicah v skladu z določbami Pogodbe,
SPREJELA NASLEDNJO ODLOČBO:
Člen 1
V skladu s členom 3a Direktive 89/107/EGS in pogoji, ki so tam določeni, smejo države članice, navedene v Prilogi, ohraniti v svoji zakonodaji glede proizvodnje živil prepoved uporabe nekaterih razredov aditivov, ki so navedeni v tej prilogi.
Ta odločba se uporablja brez poseganja v uredbi (EGS) št. 2081/92 in (EGS) št. 2082/92.
Člen 2
Ta odločba je naslovljena na države članice.
V Bruslju, 19. decembra 1996

Labels: 0
3
17
11